open-index/open-wikipedia-markdown huggingface dataset:
Maidir Harun

**Prof. Dr. H. Maidir Harun, M.A** bagala **Datuak Sinaro** ( - ) adolah surang ulama, sijarawan, akademisi, jo birokrat Indonesia nan parnah manjabaik Kapalo Puslitbang Lektor Kaugamoan di Badan Litbang jo Diklat Kementerian Agama Republik Indonesia periode 2007-2010 jo Rektor Institut Agama Islam Negeri (IAIN) Imam Bonjol Padang pariode 2001-2006. Inyo adolah salah surang Katua Panguruih Gadang Nahdlatul Ulama (PBNU) pariode 2010-2015. Pado maso sabalumnyo, Maidir Harun manjabaik sabagai Katua Tanfidziyah Pangurus Wilayah Nahdlatul Ulama (PWNU) Sumatera Barat periode 2005-2010, sasudah dipiliah pado Konferensi Wilayah (konferwil) X PWNU Sumatera Utara.

## Latar balakang jo pandidikan
Maidir Harun dilayiekan di Balah Hilir, Lubuk Alung, Kabupaten Padang Pariaman, Sumatera Barat pado 10 Juli 1950 sabagai anak kaampek dari sapuluah dunsanak. Inyo adolah anak pasangan Harun Nudin dari Padusunan, Pariaman jo Rosma, urang Lubuk Alung. Maidir Harun mamulai pandidikan di Sikolah Rakyat (SR) Taladan Kota Medan pado taun 1957, manuruik urang gaeknyo nan hijrah ka kota tu. Pado 1962, kaluarga Maidir pulang ka Lubuk Alung, jo inyo manamaikkan pandidikan dasar di SR Negeri 2 Lubuk Alun.

Salain lulus dari SR, Maidir malanjuian pandidikan manangah di Pandidikan Guru Agama Negeri (PGAN) 6 Taun Padang dari 1963 sampai 1968. Salain sikolah inyo aktif sabagai pangurus organisasi MASDA (OIS) jo Kasatuan Aksi Pamuda Palajar Indonesia (KAPPI). Salain itu, inyo mandapatkan pangajaran bahaso Arab dari Fakultas Tarbiyah Institut Agama Islam Negeri (IAIN) Imam Bonjol Padang. Inyo mancapai gelar Sarjana Muda (B.A.) pado taun 1972 jo Sarjana lengkap bagala Doktorandus (Drs.) pado taun 1977.

## Karir
Pado taun 1978, Maidir mulai karirnyo sabagai guru bahaso Arab jo status pegawai negeri sipil di PGA Nagari 6 Padusunan, Pariaman. Sataun salapeh, inyo manarimo beasiswa untuak baraja di Universitas Al-Azhar, Mesir nan tamatnyo pado taun 1981. Sasudah pulang dari Mesir, Maidir muajukan mutasi untuak IAIN Imam Bonjol sabagai dosen. Pado taun 1986, inyo mandapek gala Magister Pangajian Islam jo pado taun 1989 gelar Doktor Pengkajian islam dari IAIN Syarif Hidayatullah Jakarta. Salain karirnyo di kampus, Maidir Harun parnah diangkek sabagai katua jurusan, direktur lembaga bahaso, wakil dekan I Fakultas Adab, dekan duo pariode dari 1992 sampai 2000, bantuak rektor antaro 2000 sampai 2001 mandampiangi rektor Abdul Aziz Dahlan, sampai manjadi rektor pado 2001 sampai 2006. Pado tanggal 19 Mei 2001, Maidir Harun ditunjuak sabagai guru gadang dalam sijarah paradaban Islam Fakultas Adab IAIN Imam Bonjol. Inyo marupoan profesor kaampek di kampus tu. Pado 30 November 2004, Maidir jo bininyo Rosneli manjadi korban luko jo salamonyo dari tagalincianyo Lion Air Penerbangan 538 di Solo, Jawa Tengah.

Pado April 2010, Maidir diangkek sabagai salah satu Katua Tanfidziyah Pengurus Besar Nahdlatul Ulama periode 2010-2015 jo ketua umum Said Aqil Siradj.

## Wafat
Maidir Harun maningga di Rumah Sakit Umum Pusat Dr. M. Djamil, Padang, Sumatera Barat pado 26 Februari 2023 pado 09.19 WIB. Inyo maninggakan surang bini jo surang anak laki-laki.

## Daftar pusaka

* 
* 

## Rujuakan
Rainych

**Rainych Ran** ( ; ), labiah dikana jo nama **Rainych**, adolah namo samaran dari saurang panyanyi jo Youtuber asa Indonesia. Inyo dikana karano mambaokan lagu-lagu city pop, vocaloid, anime, jo J-pop, saroman "Mayonaka no Door" jo "Plastic Love". Inyo dikana juo karano mangkover lagu-lagu babahaso Inggirih ka bahaso Japang, contohnyo "Say So" jo "Blinding Lights", nan dipuji dek panyanyi aslinyo, Doja Cat jo The Weeknd.

## Karier
Rainych Ran lahia pado tanggal 20 Oktober 1992 di Sumatra Barat. Inyo mulai banyanyi katiko basakolah di SD jo manunjuakkan katatarikannyo ka dunia anime jo manga katiko remaja. Sabalum dikana sabagai Youtuber, inyo mangaja robotika di sabuah sakolah kajuruan.

Inyo mulai dikana sajak mangkover lagu "Plastic Love", nan mandapek liputan dari media Japang. Pado tanggal 23 Agustus 2020, inyo muncua di acara  NHK-BS *Cool Japan ~Hakkutsu! Kakkoī Nippon*, katiko inyo mambaokan kover lagu "Mayonaka no Door". Pado bulan Agustus, inyo mangunggah kover lagu  The Weeknd bajudul "Blinding Lights" versi Japang nan mandapek pujian dari The Weeknd di media sosialnyo.

Pado awal Januari 2022, Rainych marilis versi kover lagu "Kanashimi wo Yasashisa ni" untuak ikuik sarato dalam paringatan 20 taun serial anime Naruto. Pado bulan Maret 2022, inyo mangonfirmasi kolaborasinyo dalam kover lagu "Sweet Soul Revue" punyo Maki Nomiya, nan alah dilaporkan dek media pado hari sabelumnyo.

## Rujuakan
Leonardy Harmainy

H. Leonardy Harmainy, S.IP. , M.H. gala Datuak Bandaro Basa (lahia 7 September 1956) [1] adolah surang pangusaho, politikus, jo senator Indonesia dari Sumatera Barat. Inyo manjabat sabagai Anggota Dewan Perwakilan Daerah Republik Indonesia (DPD-RI) duo periode iyolah 2017-2019 jo 2019-2024.  Inyo pernah manjabat sabagai Ketua Dewan Perwakilan Rakyat Daerah (DPRD) Provinsi Sumatera Barat periode 2004-2009 jo Wakil Ketua DPRD Sumatera Utara periode 2009-2014 nan barasa dari Partai Golongan Karya (Golkar).  Inyo juo pernah manjabaik sabagai Ketua DPD Partai Golkar Sumatera Barat.

## Rujuakan
Melewar dari Negeri Sembilan

**Rajo Malewa** (Malayu: *Raja Melewar*), nan bagala *[[Yang di-Pertuan Besar Negeri Sembilan|Yang Dipertuan Besar Seri Menanti]]*, adolah rajo patamo katurunan Pagaruyuang nan dijapuik untuak manjadi panguaso Nagari Sembilan di Samananjuang Malayu. Rajo ko dipakiroan mamarentah antaro 1773–1795.

Sajak abaik ka-16, nagari-nagari Rembau, Sungai Ujong, Johol, jo Naning di pasisia barat Samananjuang Malayu alah banyak diunyi dek rang rantau asa Minangkabau. Nagari-nagari ko kudian mamintak rajo Pagaruyuang mangirim urang untuak manjadi pamimpin di sinan. Pado taun 1677, Pagaruyuang mangirim Rajo Ibrahim untuak mamimpin nagari-nagari rang rantau Minang tu, tapi inyo indak lamo mamarentah karano tabunuah dek urang Bugih pado taun 1678.

## Sijarah
Pado patangahan abaik ka-18, Kasultanan Johor andak malapeh palinduangannyo ateh nagari-nagari tu, dek Kumpeni Balando lah samangkin manguasoi patambangan timah nan lah banyak bakambang nagari-nagari tu. Sultan Johor maisinan nagari-nagari tu majapuik lai urang dari Pagaruyuang untuak diangkek jadi rajo di sinan. Pado taun 1773, rajo Pagaruyuang mangirim anaknyo iyolah Rajo Malewar untuak dirajoan dek panduduak nagari-nagari tu. Datangnyo Rajo Malewa sato mambao juo ranji (*teromba*) silsilah dari Pagaruyuang, bukti asa-usua nan asali, nan kudian disatujui dek Sultan Johor jo Balando untuak dirajokan di Nagari Sembilan sabagai *Yang Dipertuan Besar*.

Walau lah rasmi dikirim dek Pagaruyuang jo disatujui dek Johor jo Balando, Rajo Malewa indak lansuang dapek mamimpin karano ado saingan nan alah tibo labiah daulu di sinan, iyolah Rajo Khatib. Rajo Khatib ko sasungguahnyo adolah urang nan dikirim dek Pagaruyuang untuak mampasiapkan kadatangan Rajo Malewar, tapi inyo mangaku dirinyo surang nan diutuih untuak manjadi rajo. Pamimpin nagari Ulu Muar, iyolah Datuak Naam, picayo dek kato Rajo Khatib, bahkan maambiak jadi minantunyo. Kutiko Rajo Malewa akianyo tibo juo di sinan, tajadilah paparangan antaro pandukuangnyo jo pandukuang Rajo Khatib, nan ma akianyo Rajo Khatib jo pandukuangnyo dapek dikalahkan.

Rajo Malewa kudian mambuek istanonyo di Seri Menanti, nan inggo kini tatap jadi ibukota Nagari Sembilan. Kasambilan nagari, atau disabuik juo jo namo *luak*, nan asanyo mandukuang Rajo Malewa adolah Rembau, Sungai Ujong, Johol, Naning, Segamat, Jelebu, Jelai, Ulu Pahang, jo Kelang.

Satalah wafaiknyo, Rajo Malewa digantian dek Rajo Itam. Rajo Itam ko adolah rajo nan dijapuik juo dari Pagaruyuang dek panduduak Nagari Sembilan. Salain tu, Rajo Itam lah minantu juo ka Rajo Malewa, dek kawin jo anak padusinyo.

## Rujuakan
Mulyadi

Mulyadi () adolah surang pangusaha jo politikus Indonesia dari Partai Demokrat nan parnah manjabaik sabagai anggota DPR-RI tigo pariode (2009-2014, 2014-2019, jo 2019-2024). Inyo mancalonkan diri sabagai Gubernur Sumbar pado Pilgub 2020. Sabagai pangusaho, inyo punyo PT Adicitra Mulyatama, parusahaan *[[Pembagian kakuatan|proses outsourcing bisnis]]* (BPO).** Pado Pemilu 2019, Mulyadi tadapek sabagai caleg DPR RI jo mandapek suara paliang banyak dari Sumatera Barat, iyolah 144.954 suara. Untuak Pilgub Sumbar 2020, DPD Partai Demokrat Sumatera Barat manyadiyokan Mulyadi sabagai calon gubernur.

## Rujuakan
Mulyadi Muslim

**Mulyadi Muslim, Lc, MA** gelar **Datuak Said Marajo Nan Putih** () adolah surang ahli ekonomi syariah, mubalig, jo politikus Indonesia dari Partai Keadilan Sejahtera (PKS). Kini, inyo manjadi dosen di Sakola Tinggi Ekonomi Islam (STEI) Ar-Risalah Sumatera Barat. Di partai, inyo manjabat sabagai Ketua Bidang Humas Dewan Pengurus Daerah (DPW) PKS Sumatera Barat.

## Rujuakan
Muhibuddin Waly

**Prof. Dr. Tengku Chik H. Muhibuddin Waly Al-Khalidy** atau nan acok disabuik **Abuya Muhibuddin Waly** atau **Abuya Profesor** ( - ) adolah surang ulama jo politikus Indonesia. Inyo marupoan Mursyid Tarekat Naqsyabandiyah Khalidiyah al-Waliyyah. Inyo juo parnah mamimpin Dayah Darussalam Labuhan Haji, Aceh. Doktor Ilmu Pangantar Fiqih Islam iko parnah mangaja sabagai Guru Gadang di Institut Ilmu Al-Qur'an Jakarta, Indonesia jo Malaysia, Universitas Islam Internasional, Malaysia.

## Kahidupan pribadi
Muhibuddin Waly lahir pado 17 Desember 1936 di Kota Padang. Inyo adolah anak nan paliang tuo dari pasangan Syekh Haji Muhammad Waly Al-Khalidy (Abuya Muda Waly) jo Hajjah Rasimah. Muhibuddin Waly maningga di Rumah Sakit Fakinah, Banda Aceh, pado tanggal 7 Maret 2012 dek karano sakik nan didaritonyo.

Sang Ayah merupakan ulama besar yang berasal dari Minangkabau. Apak dari Syekh Mudo Waly adolah Datuk Pelumat, saurang ulamo nan tamasyur di Minangkabau. Dari sikolah ayahnyo mawarisi kharismatik julukan syekh Mudo Waly, dalam diri Abuya Muhibbuddin mangalia darah ulamo gadang. Salain itu, Syekh Mudo Waly adolah kawan dakek Syekh Yasin Al-Fadany (asal Padang) katiko urang baduo ko baguru ka Sayid Ali Al Maliky, kakek dari Sayid Muhammad bin Alawy bin Ali Al-Makky Al Maliky Al-Hasany, di Mekah.

## Pandalaman tarekat
Ulama nan manulih disertasi doktoralnyo nan bajudul "*Al-Ijtihad fi al-Fiqh al-Islamiy*" atau "*Ijtihad dalam Fikih Islam*" salamo baraja di Universitas Al-Azhar (Muhibbuddin saangkatan jo Presiden Abdurrahman Wahid) adolah Sayyidul Mursyidin 'Trah" al-Waliyah al-Khalidiyah.

Inyo partamo kali masuak Tarekat Naqsyabandiyah dari apaknyo Syekh Muhammad Waly bin Muhammad Salim al-Khalidy atau nan acok disabuik Abuya Muda Waly. Sasudah dianggap cukuik dalam Tarekat Naqsabandiyah Khalidiyah, nan kabalakangan, ayah Abuya Muda Waly manyarahan pangangkatan anaknyo manjadi mursyid kapado gurunyo, Syekh Abdul Ghani al-Khalidy Al-Kampary.

Dalam Ilmu Hadis, Abuya Muhibbuddin mandapek ijazah hadits dari sahabat Abuya Muda Waly (ayahnyo), Syekh Yasin Al-Fadani di Makkah, Arab Saudi. Salain itu, Abuya Professor juo mandapek ijazah irsyad (sabagai guru mursyid) Tarekat Qadiriyah wa Naqsyabandiyah dari KH. Shohibul Wafa" Tajul 'Arifin atau nan acok disabuik Abah Anom, panguruih Pondok Pasantren Suryalaya,Tasik Malaya; jo Tarekat Naqsyabandiyah Haqqaniyah dari Syekh Muhammad Nadzim Al-Haqqani.

## Pendidikan
Didunia pandidikan Muhibuddin Waly mandapek gala akademik tatinggi, yoitu professor nan juo mangaja di masjid Istiqlal Jakarta jo juo mangaja di babagai Universitas tanamo di Nagari-nagari Asia Tenggara. 

Maso inyo pulang baraja dari Mesir beliau diangkek dek pak Harto wakatu itu manjadi sala surang anggota DPR RI di bidang Fraksi NU. Muhibbudin Waly mahabian wakatunyo dalam pangumbaroan kailmuan mulai dari aceh, Mesir, Jakarta, Malaysia jo tampek-tampek lainnyo, bahkan baliau parnah manjadi guru gadang di babarapo paguruan tinggi di Malaysia. 

## Rujuakan
Nazri Adlani

Brigjen TNI (purn.) Drs. H. **Ahmad Nazri Adlani** atau nan labiah dikenal jo Nazri Adlani () adolah surang militer, politikus, dosen, jo ulama Indonesia.

## Rujuakan
Nia Dinata

**Nur Kurniati Aisyah Dewi** nan dikenal jo namo **Nia Dinata** () adolah surang sutradara Indonesia. Wanita badarah Sunda jo Minang iko adolah cucu dari pahlawan nasional Otto Iskandardinata jo anak dari Dicky Iskandardinato.

## Karir
Pado awal karir sutradara Nia iko inyo mulai dari mambuek klip video jo pilem iklan. Pado awal taun 2000, Nia mandirikan parusahoan film independen Kalyana Shira Film. Inyo salapeh manjadi sutradara film Ca Bau Kan (2002) nan diambiak dari novel jo judul samo karya novelisi Remy Sylado. Kasadonyo digunoan pado taun 1930-an, manganai kisah para pajuang nan punyo kabangsaan Tionghoa. Film iko mandapek bamacam-macam panghargoan dari bamacam-bagai festival internasional.

Pado taun 2004, inyo mangarah film *[[Arisan!]]* Inyo sangaik sukses dek karano di panjualan nan elok sarato dapek komentar elok dari kritikus. Film iko mandapek banyak panghargoan, tamasuak dari Festival Film Indonesia jo MTV Movie Awards. Karya salapeh iko juo mandapek pujian dari kritikus film adolah Berbagi Suami, film nan mambahas tantang poligami dalam tigo segmen sarato malibailkan banyak pamain film/teater kawakan, sarupo Ria Irwan, Jajang C. Noer, dan Tio Pakusadewo.

Salain sabagai sutradara film, Nia juo parnah talibaik di dunia tari. Salah satu kiprahnyo dalam bidang seni tari adolah katiko inyo kolaburasi jo maestro tari Tom Ibnur, di mano Nia manjadi panulih naskah dalam karya tari Legendra Padusi nan maangkek legenda padusi Minangkabau. Karya nan malibaikkan namo-namo gadang, sarupo Ine Febriyanti, Jajang C. Noer, Niniek L. Karim, Arswendy Nasution jo Marissa Anita, sarato 50 panari jo musisi nan disutradarai Rama Soeprapto itu kamudian dipentasan di Teater Jakarta, Taman Ismail Marzuki, Jakarta.

## Pandidikan
Pandidikan Nia dimulai dari SD Muhammadiyah V, Jakarta nan luluih pado 1982, kamudian inyo malanjuin sakolah di SMP Negeri 12 Jakarta pado 1985, jo sasudah luluih masuak ka SMA Negeri 34 Jakarta, Jakarta pado taun 1988, sudah sakatiko tamaik dari SMa inyo masuak ka parguruan tinggi  College, Elizabethtown, Pennsylvania, nan barado di Amerika Serikat (1992). Indak sampai disitu inyo juo basakolah Film Program NYU Tisch School of Art, di Amerika Serikat pado taun 1993.

## Rujuakan
Laudya Cynthia Bella

**Laudya Cynthia Bella** () adolah saurang palakon jo panyanyi Indonesia badarah Jawa, Sunda, jo Minangkabau.

## Kahidupan awal
Bella marupoan anak dari pasangan Busyamin nan badarah Minang jo Neni S. katurunan Sunda.

## Karier
### Awal Karier
Bella mamulai kariernyo di dunia hiburan pado taun 2002 katiko mangikuti pamiliahan model di sabuah majalah remaja jo menjadi juara duo model majalah *[[Kawanku]]*.

Pado taun 2003, Bella mulai tajun ka dunia sinetron jo manjadi pemeran utamo di sinetron *Senandung Masa Puber* nan ditayangan dek Trans TV. Samanjak bamain di sinetron tu, Bella mulai banyak mandapek tawaran untuak mambintangi judul sinetron lainnyo pado taun 2004-2005, diantaronyo: *Pacarku Superstar*, *Seminggu 7 Cinta*, jo *Cuek Tapi Cinta*.

### Puncak Karier
Pado taun 2004, namo Bella samakin malambuang karano bamain di film partamonyo sabagai pemeran utamo dalam film *[[Virgin (film)|Virgin]]*. Film iko sukses manjadi film Indonesia paliang laku pado taun 2004 nan mamparoleh 1,4 Juta panonton.

Malalui film *Virgin*, Bella dinominasian dalam acara pangharagoan Festival Film Indonesia 2005 kategori Pemeran Utama Wanita Terbaik, sarato dinobatkan manjadi Aktris Utama Terpuji Festival Film Bandung 2005, jo mamanangkan kategori *Most Favourite Rising Star* di MTV Indonesia Movie Awards 2005.

Satalah lulus dari SMA, Bella mamutuihan untuak fokus malanjuikan kariernyo sabagai aktris. Bella kamudian bamain pado duo judul film pado taun 2006, yaitu *[[Berbagi Suami]]* jo *[[Lentera Merah]]*. Pado taun nan samo, Bella baperan dalam babarapo judul sinetron, diantaronyo *Pengen Jadi Bintang* jo *Juragan Jengkol*. Bella juo tapiliah untuak bagabuang dalam grup vokal BBB nan dibantuak dek musisi Melly Goeslaw pado taun 2006, basamo Raffi Ahmad, Dimas Beck, Ayushita, jo Chelsea Olivia.

## Filmografi
### Film

### Film singkek

### Teater

### Televisi

#### Film televisi

* Jodoh Aretta (2005) sebagai Aretta
* Kalau Jodoh Takkan Lari (2005) sebagai Intan
* Mohon Jaga Hatiku (2010) sebagai Kirana
* Api Cinta (2010) sebagai Lila
* Cinta Lampau Bikin Galau (2013) sebagai Melly
* Putu Mayang Cinta (2013) sebagai Putu Mayang
* Mr. Gunung Cintaku (2014) sebagai Sisil
* Princess Teh Talua sebagai Adia (2014)
* Tasbih Pembawa Cinta (2015) sebagai Maya
* Bidadari Pelindung Cinta (2015) sebagai Bidadari
* Insya Allah Jodoh (2017) sebagai Syanin


### Video musik

## Rujuakan

## Pautan lua
*
Freya Jayawardana

**Raden Roro Freyanashifa Jayawardana** (; ), dikana sacaro profesional sabagai **Freya Jayawardana** atau **Freya**, adolah saurang panyanyi jo panari Indonesia, jo anggota ganarasi katujuah grup idola JKT48, nan mamulai debut pado taun 2018.

## Kahidupan awal
Freyanashifa Jayawardana lahia di Tangerang, Banten pado tanggal 3 Februari 2006. Inyo adolah anak partamo dari tigo basudaro. Inyo punyo duo urang adiak laki-laki

## Karier
Satalah lulus dari sakolah dasar, Freya Jayawardana pindah ka Jakarta jo sato audisi untuak manjadi anggota JKT48. Pado tanggal 29 September 2018, inyo mulai manjadi anggota Academy Class B di JKT48. Tapi, pado tanggal 25 Oktober 2018, inyo indak barhasil lolos audisi awal Class B Academy Exam. Kamudian, inyo dipromosian ka Academy Class A pado tanggal 18 Desember 2018. Inyo turuik sarato pado acara JKT48 Senbatsu Sousenkyo taun 2019, tapi indak lolos ka 32 besar.

Pado tanggal 2 Juni 2020, Freya Jayawardana bagabuang jo Team T JKT48. Pado tanggal 12 Maret 2021, inyo sacaro resmi manjadi anggota ganarasi katujuah JKT48. Freya Jayawardana manyampaikan *Jikoshoukai* atau pakanalan dirinyo nan manyatoan: "*Gadis koleris yang suka berimajinasi, terangi harimu dengan senyuman karamelku. Halo aku Freya!*". Inyo adolah anggota nan mampunyoi basis panggemar nan loyal di antaro panggemar JKT48, nan banamo *Freyanation*.

Pado bulan September 2022, Freya Jayawardana manjadi parwakilan anggota JKT48 jo diundang untuak bapidato di acara Indonesia Millennial and Gen Z Summit 2022 nan diadoan di Jakarta.

Freya Jayawardana manjadi viral jo meme internet  pado taun 2023. Pado bulan Agustus 2023, inyo manjadi parwakilan anggota JKT48 pado acara Tokyo Idol Festival 2023, sarato bakunjuang ka Teater AKB48. Inyo juo mawakili JKT48 pado AniManGaki 2023.

## Kahidupan pribadi
Freya Jayawardana adolah katurunan dari Sultan Hamengkubuwono II jo mampunyoi gala bangsawan Raden Roro. Gala tasabuik disamekan ka inyo katiko inyo baumua 17 taun. Dari sisi ibunyo, inyo mamiliki darah Minangkabau. Ibunyo adolah katurunan parantau Minang nan lamo tingga di Lampuang.

## Rujuakan

## Pautan lua
* (Indonesian) Profile in JKT48 official website
* 
* 
* 
* Freya Jayawardana in Wiki48
* (Japanese) Freya Jayawardana in SHOWROOM
* Freya Jayawardana SHOWROOM Playlist in YouTube
Nikita Willy

**Nikita Purnama Willy**, S.H. () adolah saurang pameran jo model Indonesia. Namonyo banyak dikatahui dek perannyo dalam serial *[[Bulan jo bintang]]*. 

## Kahidupan awal
Nikita lahia banamo Nikita Purnama Willy pado 29 Juni 1994. Inyo marupoan anak partamo dari duo dunsanak laki-laki Henry Willy jo Yora Febrine dari Sianok Anam Suku, Agam. Inyo punyo surang kakak laki-laki, nan banamo Winona Willy.

Nikita mulai karirnyo sabagai model pado umua tujuah taun. Pado taun 2000, inyo mandapek kasampatan untuak mambintangi sinetron partamonyo nan banamo *[[Jin jo Jun|Jin dan Jun]]*. Sasudah itu, Nikita baliak bamain dalam sinetron  *[[Ratu Malu jo Jendral Kancil|Hari Potret dan Ratu Malu jo Jendral Kancil]]*.

Dek karano bakatannyo dalam bamain, Nikita barasil manarik parhatian saat inyo manjadi pamain utamo dalam sinetron *[[Bulan jo bintang]]* pado taun 2003. Salain itu, *[[Nikita (sinetron)|Nikita]]* banyak mandapek tawaran untuak bamain dalam babarapo sinetron, sarupo *[[Habibi jo Habibah]]*, Roman Picisan, Nikita, jo *[[Safa jo Marwah]]*. Inyo sempat mandapek juluakan "Ratu Sinetron Indonesia" jo upah nan maha. Indak hanyo di dunia sinetron, inyo juo bamain dalam babarapo FTV jo film. Salain itu, inyo pun bajalan di dunia tariak suaro. Babarapo singlenyo nan cukup terkenal, iyolah "Kutetap Menunggu" pado taun 2010 jo "Lebih dari Cantik" pado taun 2011.

Pado taun 2012, Nikita parnah manjadi presenterNickelodeon Indonesia Kids' Choice Awards. Inyo juo parnah manjadi sutradara jo manggarap  TV Movie Romeo jo Juliet di Pinggir Kali dan Pacar Sewaan.

## Kahidupan pribadi
Nikita batunangan jo Indra Priawan pado tanggal 25 Juli 2020 jo manjalankan pakawinannyo pado tanggal 16 Oktober 2020. Inyo manikah jo caro adat Minangkabau, Sumatera Barat. Nikita malahiakan anaknyo nan partamo sacaro normal pado tanggal 7 April 2022 nan di namokan Issa Xander Djokosoetono di Rumah Sakit Cedars Sinai, Los Angeles, Amerika Serikat.

## Wirausaho
Salain kagiatannyo sabagai pakarajo seni, Nikita juo marantau ka dunia wirausaha.

* Bisnis Properti
* Dreamy By Nikita Willy
* Dreamy Clinic
* Nikita Willy Gold
* Lean Mean Food

## Rujuakan
Fachrul Razi

**Fachrul Razi** () adolah saurang politikus jo pansiunan tantara Indonesia nan manjabek sabagai Menteri Agamo sajak 23 Oktober 2019 sampai 23 Desember 2020. Inyo adolah urang militer katigo nan ditunjuak sabagai menteri agamo, satalah Tarmizi Taher (1993–1998) jo Alamsyah Ratu Perwiranegara (1978–1983). Karano Tarmizi bapangkek laksamana bintang duo jo Alamsyah adolah saurang jenderal bintang tigo, Fachrul nan bapangkek jenderal bintang ampek adolah eks militer nan pangkeknyo paliang tinggi nan parnah manjabek sabagai menteri agamo.

Fachrul adolah Wakil Panglima TNI (1999–2000) tarakhir nan manjabek sabalum jabatan tu diapuih sarato salah saurang pandiri partai Hanura.

## Latar balakang
Fachrul Razi lahia di Kutaradja (kini Banda Aceh) pado tanggal 26 Juli 1947. Inyo adolah anak dari parantau Minangkabau nan barasa dari Maninjau, Sumatra Barat. Fachrul adolah lulusan akademi militer taun 1970. 

## Karier
### Militer
Sapanjang kariernya di TNI AD, Fachrul batugas di infanteri, jo dipromosian manjadi pangkek bintang tigo pado taun 1995–1996. Inyo mamimpin  Kontingen Garuda Indonesia pado bulan Agustus 1989 sampai September 1990 sabagai bagian dari Kalompok Pengamat Militer Iran-Irak PBB, katiko itu inyo bapangkek letnan kolonel.

Inyo manjadi kapalo akademi militer (1996–1997) jo asisten operasional kapalo staf TNI AD (1997–1998), nan akhianyo manjadi kapalo staf TNI pado taun 1998 sampai 1999. Pado taun 1999, inyo diangkek manjadi wakil panglima TNI di bawah pimpinan Laksamana Widodo Adi Sutjipto. Tapi, Presiden Abdurrahman Wahid mamarentahkan jabatan Razi diapuihan, dan pado taun 2000, Razi dicopot dari jabatannyo. Inyo pansiun dari militer pado taun 2002. 

Dalam sabuah wawancara taun 2004, Razi mambela tindakan Wiranto (katiko itu Panglima TNI) salamo tajadinyo karusuahan Jakarta 1998. Katiko itu Razi manjabek sabagai kapalo staf. Razi adolah anggota dewan militer pado taun 1998 nan mamecat Prabowo Subianto dari jabatannyo. Katiko sabuah surek nan diklaim sabagai surek resmi pamecatan Prabowo baredar pado taun 2014, Razi manegaskan kaabsahannyo.

## Menteri Agamo
Razi ditunjuak manjadiMenteri Agamo pado Kabinet Indonesia Maju pado tanggal 23 Oktober 2019 dek Presiden Joko Widodo manggantian Lukman Hakim Saifuddin. Idak lamo satalah diangkek, Razi mangajuan kamungkinan paraturan nan malarang pamakaian cadar jo sirawa cingkrang–pakaian nan acok dipakai dek umat Islam–untuak dipakai di lingkuangan pamarentahan.

Pado bulan September 2020, inyo dikritik dek DPR satalah inyo mangatoan baso radikalisme disebaran dek urang-urang nan rancak nan marupoan panghafal Alquran nan fasiah babahaso Arab. Pado Desember 2020, inyo majadi salah saurang dari anam menteri nan diganti dalam parombakan kabinet. 

## Rujuakan
Nagita Slavina

Nagita Slavina Mariana Tengker atau nan labiah populer dengan namo Nagita Slavina sajo iolah salah saurang artis, model, presenter, produser film, pangusaho dan panyanyi tanamo asa Indonesia. Nagita Slavina lahia pado17 Februari 1988 di Jakarta dan sabagai urang Minang dari darah amaknyo nan baasa dari Pasisia Salatan, Nagita Slavina mampunyoi suku saparti urang Minang pado umumnyo dan suku Nagita Slavina adalah Panai. Abaknyo nan banamo Gideon Tengker adolah urang Minahasa, Manado, Sulawesi Utaro sadangkan amaknyo banamo Rieta Amilia dari Painan, Sumatera Baraik.

Nagita Slavina masukan dalam daftar *Asia's Most Influential* oleh majalah *Tatler* pado tahun 2023. Nagita Slavina balaki samo Raffi Ahmad nan juo marupokan salah saurang artis tanamo di Indonesia nan kini satalah parnikahan urang baduo tu mambuek pasangan ko manjadi salah satu deretan artis paliang kayo nan ado di tanah aia ko.

## Kawin jo Raffi Ahmad
Nagita Slavina balaki jo Raffi Ahmad pado 17 Oktober 2014. Parnikahan itu mandapek sorotan banyak pers jo parhatian publik. Bahkan baralek urang baduo ko ditayangkan di tivi nasional. Namun damikian banyaknyo tivi nasional manayangkan baralek iko manuai hujatan karano dinilai malecehkan publik.

Parnikahan Nagita jo Raffi mambuahkan duo urang anak. Anak nan patamo banamo Rafathar Malik Ahmad lahia pado 15 Agustus 2015 lalu anak nan kaduo banamo Rayyanza Malik Ahmad Cipung nan lahia pado 26 November 2021.

## Film nan Parnah Dimainkan
Nagita Slavina sabagai artis parnah mambintangi babarapo judul film, diantaronyo:

# Di Sini Ada Setan The Movie
# Dealova
# Rafathar
# The Secret: Suster Ngesot Urban Legend
# Kesempatan Kedu(d)a
# Roh Fasik
# Ashiap Man

= Rujuakan =
Rieta Amilia

Rieta Amilia Beta atau nan labiah populer dipanggia jo namo Aieta Amilia adolah salah saurang artis legend di balantika tanah aia. Lakinyo iolah Gideon Tengker salah saurang musisi lagendaris di Band Drakhma nan mamacik posisi sabagai gitaris. Riete lahia pado 6 April 1962 di Yogyakarta namun inyo marupokan urang Minang nan baasa dari Painan, Pasisia Salatan, Sumatera Baraik nan basuku Panai. Rieta Amilia adolah amak dari artis nan tasohor yaitu Nagita Slavina sakaligus mintuonyo Raffi Ahmad

## Parkawinan
Rieta Amilia manikah jo Gideon Tengker nan babedo agamo. Rieta Amilia adolah urang Minang nan sacaro adaik jo budayo identik jo Islam sadangkan lakinyo Gideon Tengker adolah saurang musisi nan baagmo Kristen asal Manado. Parnikahan antaro duo urang ko tajadi di tahun 1986 namun parnikahan iko akhirnyo baujuang jo carai di tahun 2020. Parnikahan nan balangsuang dari tahun 1986 hinggo tahun 2020 ko mambuahkan duo urang anak yaitu Nagita Slavina Mariana Tengker jo Caca Tengker. Rieta Amilia adolah nenek dari Rafathar Malik Ahmad jo Rayyanza Malik Ahmad Cipung.

## Film
Ado duo film nan alah dibintangi oleh Rieta Amilia, diantaronyo:

# Disini Ada Setan The Movie
# Persahabatan Bagai Kepompong

## Serial Tivi jo YouTube
Ado babarapo serial tivi jo YouTube nan parnah dimainkan, salah satunyo masih manjadi serial tivi nan rancak nan parnah dibuek di Indonesia, yaitu:

# 1 kakak 7 Ponakan
# Keluarga Cemara
# Prameswari
# Rans Family

Salain itu, Rieta Amilia parnah juo main di FTV Unboxing Rahasia Cinta Rumah No 29 di tahun 2019

## Album Solo
Ado tigo album solo nan alah ditabikan samo Rieta Amilia:

# *November yang Sendu* nan tabik di tahun 1983
# *Aku* nan tabik tahun 1984
# *Salam Untuknya* nan tabik tahun 1985

## Bisnih
Rieta Amilia iolah nan punyo rumah produksi FrameRitz bahkan ikuik ambiak bagian dalam kasuksesannyo dan marangkok sabagai produser. Rieta Amilia punyo Startup Kadai +19 banamo Rietz Star jo punyo resort mewah di Bali nan banamo Wyndham Tamansari ivva Resort di awal tahun 2018 patang ko. Rieta Amilia mancubo paruntuangan di ranah internet nan alah dicubo anak jo mantunyo. Kini Rieta Amilia punyo channel YouTube surang nan diagiah namo Mama Rieta.

## Fashion jo Maendors
Maskipun alah manjadi anduang-anduang, Rieta Amilia masih tampia rancak dan modis saroman anak mudo. Hal iko ndak maherankan karano inyo punyo bisnih fashion nan banamo Mama Ritz Collection jo Dr. N Rieta Amilia. Mama Rits ko manjua hijab sadangkan Dr. N Rieta Amilia manjua produk nan bakarajo samo jo Deden Siswanto sarato Nicky Astria.

Rieta Amilia aktif juo di madia sosial. Di Instagram, acok bana lalu Instastory Rieta Amilia maendos barang galeh urang. Hal iko dilakukan karano Rieta Amilia alah banyak nan tau apolai sabagai mintuonyo Raffi Ahmad jo amaknyo Nagita Slavina. Kadang nyo acok diagiah gala "Ratu Anduang atau Nenek Sultan". Banyak juo nan mangiro subananyo Nenek Sulta labiah kayo daripado anak jo minantunyo.

= Rujuakan =
Irfan Fachruddin

**Dr. Irfan Fachruddin, S.H., CN.** lahia 20 April 1957 di Nagari Situjuah Batua, Lima Puluh Kota, Sumatera Barat). Ia adolah seorang ahli hukum Indonesia yang berprofesi sabagai hakim. Di sampiang itu, dia juga beraktivitas sabagai peneliti dan penulis serta manjadi tenaga pengajar luar biasa di Universitas Islam Jakarta. Irfan Fachruddin tapiliah manjadi Hakim Agung Mahkamah Agung Republik Indonesia pado pemilihan yang dilaksanakan oleh Komisi III DPR RI pado tanggal 23 Januari 2013 dengan mengantongi 48 suara. Sabalumnyo dia bertugas sabagai hakim tinggi di Pengadilan Tinggi (PT) Tata Usaha Negara (TUN), Jakarta. Putra seorang pejuang kemerdekaan dan ulama terkemuka di Sumatera Barat, H. Fachruddin HS. Datuak Majo Indo ini dikenal sabagai hakim yang idealis dan bersahaja.

= Pendidikan =

* Program S-1 Fakultas Hukum dan Pengetahuan Kemasyarakatan Universitas Islam Jakarta
* Program Spesialis 1 Notariat di Universitas Indonesia, Jakarta
* Program Magister Hukum di Universitas Padjadjaran, Bandung (1995)
* Progran Doktor Hukum di Universitas Padjadjaran, Bandung (2003)

= Karier =

* Hakim Pengadilan Negeri Praya
* Hakim PTUN Bandung
* Hakim PTUN Yogyakarta
* Hakim Yustisial PT.TUN Jakarta
* Hakim PTUN Makassar
* Wakil Ketua PTUN Makassar
* Hakim Yustisial MARI di Balitbangdiklat
* Hakim Tinggi PT TUN Medan
* Hakim Pengadilan Tinggi Tata Usaha Negara Jakarta
* Hakim Agung Mahkamah Agung Republik Indonesia

= Karya =

* Pengawasan Peradilan Administrasi Terhadap Tindakan Pemerintah
* Kedudukan Notaris dan Akta-aktanya dalam Sengketa Tata Usaha Negara
* Terobosan Terhadap Prinsip Hipotik
* Pilihan Sabda Rasul

= Rujuakan =
Eva Arnaz

Eva Yanthi Arnaz atau nan labiah dikana jo namo Eva Arnaz iolah saurang model sakaliguih artih Indonesia nan sangaik populer pado masonyo. Parnah dapek gala "Ratu Film Angek Indonesia" karano kabaraniannyo malakukan adegan angek dalam syuting. Nyo alah mambintangi 50 judua film nan sabagian manjadi film nan larih bana pado zamannyo. Balakangan, satalah maninggakan dunia glamor artih nyo alah bahijab jo alah baganti namo manjadi Siti Syarifah.

### Kahidupan Awal
Eva Arnaz lahia di Bukiktinggi tanggal 14 Juli 1957, anak kaduo dari ampek basudaro pasangan Arnas bin Djamin jo Rasmida binti Sofyan. Eva Arnaz lahia di Klinik Basalin Safni di Bukiktinggi. Eva Arnaz basikolah di Jakarta dari SD, SMP jo SMA. SD disalasaian tahun 1970, SMP tahun 1973 jo SMA tahun 1976 jurusan IPS.

### Bagaluik jo Dunio Model
Sajak kaciak, Eva Arnaz alah suko samo dunio model, itu pulo nan mandorongnyo untuak ikuik sarato pamiliahan None Jakarte di kelas tigo SMA dan mandapek juaro duo tahun 1976. Tahun 1977 inyo tapiliah manjadi Ratu Jakarta Favorik. Kabarhasilan dalam kontes-kontes saroman tu mambuek namonyo mulai dikana banyak urang. Acok tampia sabagai model sampua majalah ramajo, inyo mulai marambah ka dunia ekting dan langsuang bakiba.

### Bintang Film
Eva Arnaz banyak bamain film di laya gadang, diantaronyo:

# Duo Kribo
# Kuda-Kuda Binal
# Nafas Perempuan
# Musim Bercinta
# Sakura dalam Pelukan
# Lima Cewek Jagoan
# Permainan Bulan Desember
# Perjalan Cinta
# Pintar-Pintar Bodoh
# Fajar yang Kelabu
# Cewek Jagoan Beraksi Kembali
# Manusia 6.000.000 Dollar
# Lembah Duka
# Bukan Istri Pilihan
# Hidup Tanpa Kehormatan
# Bodoh-Bodoh Mujur
# Membakar Matahari
# Jaka Sembung Sang Penakluk
# Perempuan Bergairah
# Gadis Bionik
# Serbuan Halilintar
# Warok Singo Kobra
# Pasukan Berani Mati
# Barang Terlarang
# Ken Arok - Ken Dedes
# Maju Kena Mundur Kena
# Pokoknya Beres
# Midah Perawan Borongan
# Bergola Ijo
# Bumi Bulat Bundar
# Asal Tahu Saja
# Gadis di Atas Roda
# Kupu-Kupu Beracun
# Dalam Pelukan Dosa
# Tahu Diri Dong
# Di Luar Batas
# Montir-Montir Cantik
# Noda-X
# Gawang Gawat
# Putri Duyung
# Atas Boleh Bawah Boleh
# Tahu Sama Tahu
# Depan Bisa Belakang Bisa
# Cintaku di Rumah Susun
# Sabar Dulu Dong
# Takkan Lari Jodoh Dikejar
# Lupa Aturan Main
# Antri Dong
# Sepondok Dua Cinta
# Suamiku Sayang
# Barang Titipan
# Perawan Metropolitan

= Rujuakan =
Febriel Bujang Sikumbang

Brigadir Jenderal TNI **Febriel Bujang Sikumbang**, *S.H., M.M.* () adolah surang perwira tinggi TNI-AD nan sajak 16 Januari 2023 manjalankan amanat sabagai Komandan Korem 161/Wira Sakti. Febriel adolah lulusan Akademi Militer (1995) nan barasa dari cabang Infanteri (Kostrad). Salain itu, inyo juo barasa dari kaluarga Minangkabau campuran Sumatera Barat, jo Toraja, Sulawesi Selatan. Jabatan tarakhia dari Jenderal bintang ciek ko adolah Pamen Denma Mabesad.

## Riwayaik Pandidikan
Febriel Bujang Sikumbang malanjuikan pendidikan tingkek manengah di SMA Negeri 2 Ujung Pandang Tahun 1992 kamudian dilanjuikkan ka Akademi Militer Tahun 1995. Semasa didalam dunia militer mangikuti Sesarcabi, Dik PARA, Dik Free Fall,Diklapa I,Diklapa II, Seskoad (2010), Sesko TNI (2018) jo Lemhannas RI (2022).

## Riwayaik Jabatan
Salamo manjabaik di TNI pernah ditugaskan dan manjabaik sabagai Pama Pussenif (1995), Dantonpan Yonif Linud 501/BY/18/2/Kostrad (1996), Wadanyonif 700/Raider, Danyonif 700/Raider (2011—2013), Dandim 1412/Kolaka (2013—2014), Waasops Kasdiv 2/Kostrad (2014—2015), Danbrigif Linud 18/Trisula (2015—2016), Asops Kasdam V/Brawijaya (2016—2019), Danmensis Secapaad (2019—2020),Danrem 023/Kawal Samudera (2020—2022), Pamen Denma Mabesad (2022—2023) jo Danrem 161/Wira Sakti (2023-kini). 

## Penghargaan

## Rujuakan
Muhamad Chatib Basri

**Muhammad Chatib "Dede" Basri** () adolah saurang ekonom Indonesia nan manjabat sabagai Menteri Keuangan dalam Kabinet Indonesia Bersatu Kadua pado pariode 21 Mei 2013 sampai 20 Oktober 2014 pado maso pamarentahan presiden Susilo Bambang Yudhoyono. Sabalun dilantiak sabagai Mantari Keuangan, inyo adolah kapalo Badan Koordinasi Penanaman Modal (BKPM) *.*

## Lata balakang
Chatib Basri lahia dari pasangan parantau Minangkabau, Chairul Basri (apak) jo Nurbaiti (mandeh). Apaknyo barasa dari Rao, Pasaman, Sumatra Barat nan marupoan kakak dari sastrawan Asrul Sani. Samaso ketek, Chatib sanang mampalajari politik, sastra, jo seni, dibandiangan jo ilmu ekonomi. Inyo sampek babarapo kali ikuik pamentasan Teater Cradda di Taman Ismail Marzuki, Jakarta.

Chatib Basri manampuah pandidikan di Kolese Kanisius, jo manamatkan pandidikan sarjananyo di Fakultas Ekonomi Universitas Indonesia (1992). Sasudah itu, inyo malanjuikan pandidikannya ka Australia National University. Inyo lulus jo gala Master of Economic Development pado taun 1996. Lim taun kamudian, inyo mamparoleh gala PhD dalam bidang Ekonomi dari universitas nan samo.

Kini, Chatib Basri tacatat sabagai dosen di Fakultas Ekonomi Universitas Indonesia.

## Karier
Inyo manjabat di babarapo jabatan konsultan ekonomi sanior sabalun dilantiak sabagai katua BKPM pado taun 2011. Inyo adolah saurang panasihat mantan Menteri Keuangan Indonesia, Sri Mulyani Indrawati jo Wakil Ketua Komite Ekonomi Nasional (KEN) sarato pawakilan presiden Indonesia dalam partemuan G-20.

Basri bagala PhD dari Universitas Nasional Australia. Inyo juo mangaja di Fakultas Ekonomi di Universitas Indonesia (FEUI) sarato manjadi Direktur Lembaga Penyelidikan Ekonomi dan Masyarakat (LPEM) di FEUI jo Ash Centre Senior Fellow di Harvard Kennedy School 2015-2016. Inyo juo manjadi anggota di Global Transformation University of California di San Diego. Inyo kini adolah anggota  The World Bank Advisory Council on Gender and Development. Inyo manjadi anggota pulo di Advisory Board of Centre for Applied Macroeconomic Analysis di Universitas Nasional Australia.

Spesialisasi Dede Basri tamasuak perdagangan internasional, makroekonomi, jo ekonomi politik. Sabagai ahli ekonomi akademik, inyo alah manulih di babarapo jurnal ekonomi sarupo World Economy, Asian Economic Papers, jo Bulletin of Indonesian Economic Studies. Inyo juo mangaja di Thee Kian Wie Distinguished Visiting Professor di Australian National University  jo manjadi panaliti di Arndt-Corden Department of Economics di Australian National University. Basri juo marupokan anggota Group of Eminent Personalities of the OECD Development Centre.

## Rujuakan
Nila Moeloek

Prof. Dr. dr. **Nila Djuwita Faried Anfasa Moeloek**, Sp.M(K). () adolah Menteri Kesehatan Indonesia pado Kabinet Kerja Presiden Joko Widodo. Inyo juo adolah saurang ahli oftalmologi (ilmu panyakik mato) jo guru gadang Fakultas Kedokteran Universitas Indonesia (FKUI).

## Riwayaik hiduik
Nila Moeloek adolah anak padusi dari pasangan parantau Minangkabau. Inyo manyalasaian pandidikan sarjananyo di Fakultas Kedokteran Universitas Indonesia. Kamudian inyo malanjuikan pandidikan spesialis mato, sarato mangikuti program sub-spesialis di *International Fellowship* di *Orbita Centre*, University of Amsterdam, Balando jo di Kobe University, Japang. Satalah tu, inyo malanjuikan pandidikan konsultan Onkologi Mata jo Program Doktor Pascasarjana di FKUI.
 
Salain manjadi dokter di Rumah Sakik Cipto Mangunkusumo, inyo juo manjadi katua umum Dharma Wanita Persatuan Pusat (2004–2009), Katua Perhimpunan Dokter Spesialis Mato (Perdami), jo Katua Umum Yayasan Kanker Indonesia (YKI) pariode 2011–2016. Nila sempat disabuik-sabuik manjadi calon kuek Menteri Kesehatan pado Kabinet Indonesia Bersatu II satalah mangikuti proses seleksi calon menteri pado 18 Oktober 2009. Namun inyo malah ditunjuak dek presiden Susilo Bambang Yudhoyono manjadi Utusan Khusus Presiden Republik Indonesia untuak *Millennium Development Goals*. Tugasnyo adolah manurunkan kasus HIV-AIDS jo angko kamatian ibu jo anak. Barulah pado taun 2014, inyo dipiliah sabagai Menteri Kesehatan pado Kabinet Kerja dek presiden Joko Widodo.

Pado tanggal 3 Agustus 2021, Nila Moeloek jo lakinyo Farid Moeloek dirawaik di Rumah Sakik Cipto Mangunkusumo Jakarta akibaik terpapar Covid-19. Salain inyo baduo, anak-anaknyo juo tarinfeksi virus SARS-CoV-2.

## Kaluarga
Nila marupokan bini dari Faried Anfasa Moeloek, Menteri Kesehatan pado Kabinet Reformasi Pembangunan. Inyo dikaruniai tigo urang anak, yakni Muhammad Reiza Moeloek, Puti Alifa Moeloek, jo Puti Annisa Moeloek.

## Pangharagoan
* :
** Bintang Mahaputera Adipradana (2020)
** Bintang Bhayangkara Utama (2017)

## Rujuakan
Atta Halilintar

Muhammad Attamini Halilintar atau nan labiah dikana jo Atta Halilintar adolah saurang Youtuber, selebritih jo pangusaha kondang Indonesia nan badarah Minangkabau. Tahun 2023, inyo tacataik sabagai YouTuber nan paliang banyak pangikuiknyo satalah Ria Ricis di Asia Tanggaro. Tacataik ado 30 juta pangikuiknyo di YouTube sampai tahun 2023.

Atta Halilintar lahia di Dumai, Riau pado 20 November 1994. Nyo marupokan anak partamo dari sabaleh kakak-baradiak. Abaknyo banamo Halilintar Anofial Asmid anak dari Asmid bin Datuak Syamsudin malako Kayo nan baasa dari Padang Tarokjo Nurdini binti Zainuddin asa Ampek Angkek. Amaknyo banamo Lenggogeni Faruk lahia dari pasangan Umar Faruk bin Abbas nan baasa dari Payakumbuah. Kake Atta dai pihak abak jo amak, samo-samo karajo di Caltex, Dumai.

## Maso Kaciak
Atta mawariahan jiwo usaho dari urang gaeknyo. Kaluargo ko alah malalang buano hiduik jo bisnih. Bisnihnyo sampaik mangalami kasulikan katiko di Malayisa bahkan apaknyo sampaik masuak organisasi sasek nan talarang di Malaysia. Kondisi nan damikian mambuek inyo haruih bantiang tulang pulo di usia nan masih kaciak. Wakatu SD inyo parnah manjua roti, sandwich jo mainan anak-anak untuak mandapekan pitih lanjo. Kagigiahan Atta manggaleh mambueknyo santiang dalam dunio usaho, bahkan di usia 13 tahun nyo alah usaho jua bali oto, gadget jo usaho parusahaan tour.

## Manjadi Youtuber
Alah talatiah manjalani hiduik nan paik namun bisa kreatif jo mandiri sarato dinamih mambuek Atta bapikia untuak mambuek akun YouTube sajak usia 20 tahundan cuma dapek 700 pangikuik. Namun dek kagigiahannyo, nyo bisa manjadi urang jo pradikek sabagai YouTuber paliang banyak pangikuiknyo di Asia Tanggaro dan paliang dikana di Indonesia di YouTube. Bahkan nyo dinobaikan sabagai *"Sapuluah YouTuber Takayo Dunio 2019"* tamasuak *"Sapuluah Digital Contents Creators 2021"* versi surek kaba *Forbes Indonesia*. Inyo masuak pulo *"Forbes Indonesia 30 Under 30"* tahun 2021 untuak katagori, *Art, Entertainment* jo *Sports* di tahun nan samo.

## Bisnih
Salain tukang buek konten di YouTube, Atta juo babisnih jo manggaleh baju jo fashion pakai merk AHHA jo manggaleh hijab jo merk AHHA Hijab. Inyo juo manggaleh bisnih kuliner masakan Minang di lapau nasi Rumah Makan Padang Patuih. Inyo juo punyo klub bola kaki nan diagian namo FC Bekasi City jo klub futsal nan diagiah namo Pendekar United FC. Karano aktif di dunio futsal, inyo diangkek sabagai anggota komite eksekutif Federasi Futsal Indonesia di bidang Pambadayoan jo Pangambangan Bisnih Futsal di Indonesia.

## Kawin
Inyo mangawini Aurel Hermansyah, anak dari Anang Hermansyah jo Krisdayanti pado 3 April 2021 di Jakarta nan dihadiri banyak tokoh.

= Riwayaik =
Ersis Warmansyah Abbas

Ersis Warmansyah Abbas ioalah saorang Guru Gadang Pendidikan Ilmu Pengetahuan Sosial (PIPS) di Universitas Lambung Mangkurat (ULM), Banjarmasin, Kalimantan Salatan. Nyo banyak manulih jo manabikan buku tantang sastro, novel, motivasi spritual, biografi dan ratuihan artikel nan dimuek di surek kaba lokal jo nasional jo artikel nan dimuek di jurnal ilmiah baiak di dalam nagari maupun di lua nagari. Ersis lahia di Muaro Labuah, Solok Salatan, Sumatera Baraik dan marupokan anak kaduo dari anam baradiak kakak. Abaknyo banamo Ibnu Abbas basuku Panai dan amaknyo banamo Nur Bainar basuku Durian.

## Maso Sikolah
Ersis SD di Muaro Labuah, Solok Salatan. Lalu lanjuik ka PGAN 4 Tahun masih di Muaro Labuah. Inyo saparti anak Minang umumnyo, lai juo baraja mangaji jo basilek di surau. Lanjuik di PGAN 6 Tahun Padang lalu masuak jurusan Pandidikan Sajarah di IKIP Padang (kini UNP) sampai maraih gala Sarjana Mudo tahun 1978 lalu maraih Sarjana Bulek atau Panuah di IKIP Yogyakarta (kini UNY) tahun 1981. Katiko kuliah di IKIP Padang, inyo parnah sarato ikuik Resimen Mahasiswa (Menwa) tapi manggunokan syaraik *"nyeleneh"* iaitu inyo ndak nio rambuiknyo dibuek botak atau pendek saroman menwa lainnyo. Akhirnyo dibuliahan dan hanyo duo urang nan dapek kaistimewaan mode tu, Ersis Warmansyah Abbas jo Mestika Zed saniornyo di jurusan sajarah nan dikamudian hari jadi Guru Gadang Sajarah di UNP.

Salasai kuliah, inyo ditarimo sabagai dosen PNS di ULM. Tahun 1984 nyo lanjuik S2 di IKIP Bandung (kini UPI) tahun 1984. Untuak manopang biayo hiduik, inyo mambuka usaho fotokopi jo kawannyo Azwir Syarif. Inyo karajo pulo sabagai kontributor di surek kaba *Harian Pelita* nan tabik di Jakarta. Bisnihnyo mulai bakambang, nyo bae managakan agen media cetak dibawah namo *Meterpamur Agency* untuak mancari labo sakaliguih bisa mambaco tiok tulisan tabaru tanpa harus kalua pitih untuak mambalinyo.

Sibuk manggaleh jo babisnih mambuek studinyo tahambek dan baru salasai manyudahan tesis dan wisuda tahun 1995. Siap tu baliak maaja di ULM.

## Organisasi Sajak Jadi Dosen
Ersis ko cukuik aktif pulo ikuik organisasi satalah manjadi dosen, diantaronyo:

# Katua Umum Asosiasi Profram Studi PIPS (2022-2027)
# Sekretarih Janderal Aliansi Relawan Parguruan Tinggi Anti Panyalahgunoan Narkoba (2022-2025)
# Tim Panilai Angko Kridik (PAK) Nasional
# Tim Pacapekan Kanaiakan Jabaikan Akademik Dosen di ULM
# Asesor Baban Karajo Dosen (BKD)

Manjadi Katua Umum Asosiasi Program Studi PIPS (2022-2027) manjadi suatu kabanggan tasandiri bagi ULM untuak pariode 2022-2027 karano Guru Gadang nyi dipicayo untuak jabatan nasional mode ko.

Ersis managakan pulo Garakan Pasahabatan Manulih (GPM) nan babasih daring jo dunio mayo lalu cabang dareknyo bakambang di kota-kota Indonesia sampai lua nagari macam Singopuro, Hongkoang, Masir jo nagari-nagari lainnyo. ide sarato teori nan dikambangkannyo mambuek banyak urang baminek dan diakui sukses sarato panah dipresentasiaan di Malaysia.

= Rujuakan =
Ade Rezki Pratama

Ade Rezki Pratama adolah saurang politikuih asa Partai Gerindra. Inyo partamo kali tapiliah manjadi anggota DPR RI di Sanayan tahun 2014-2019 dan tacataik sabagai anggota dewan nan paliang mudo pariode 2014-2019 tu. Sahinggo ditunjuak manjadi pimpinan Sidang Paripurno partamo basamo anggota nan paliang tuo Popong Otje Djundjunan dari Partai Golkar nan mawakili Jabar II. Ade Rezki Pratama masuak DPR RI malalui Dapil Sumbar II.

## Maso Kaciak hinggo Maso Sikolah
Ade Rezki Pratama lahia di Bukiktinggi pado 8 November 1988 dan marupokan anak dari Nelson Septiadi jo Emyarti. Maso kaciak hinggo ramajo dijalaninyo di Bukiktinggi tampek kalahiaanyo. SD Islam Masyithah tamaik tahun 2000, lalu tamaik di SMPN 6 Bukiktinggi tahun 2003 dan tamaik di SMAN 2 Bukiktinggi tahun 2006. Lalu nyo masuak kuliah di Jurusan Manajemen di Universitas Trisakti Jakarta tamaik tahun 2011 lalu nyo lanjuikan di S2 Magister Manajemen di kampus nan samo tahun tamaik 2013.

## Tajun ka Politik
Inyo tajun ka politik di usia nan mudo iaitu 25 tahun. Diusuang jo Gerindra dan diagiah nomor uruik ampek, inyo barhasil mangalahan seniornyo di Gerindra nomor uruik satu jo duo yaitu Syukri Bey jo Endang Irsal. Jo hasil damikian, inyo pun tacataik pulo jadi anggota tamudo pariode 2014-2019 nan kapatang.

Tahun 2019 inyo kambali maju pakai nomor uruik duo di bawah Erizal Chaniago. Inyo manang lo baliak sarato dapek suaro tabanyak di partainyo di Dapil Sumbar II. Suaro nan nyo raiah sabanyak 104.740 atau 40% total suaro Gerindra nan bajumlah 223.891. Umuanyo nan mudo jadi sorotan tivi kala tu. Inyo ditampekan di Komisi IX (sambilan) nan mauruih Tanago Karajo jo Kasehatan.

## Organisasi
Panaglaman organisasi Ade Rezki Pratama, diantaronyo:

# DPP Partai GERINDRA – Panguruih (2016-Kini)
# Pemuda Tani Indonesia – Bendum (2017-Kini)
# Badan Pengurus Himpunan Mahasiswa Jurusan Manajemen (BPHMJ_MJ) Universitas Trisakti Jakarta – Pengurus (2009-2010)
# Himpunan Kerukunan Tani Indonesia (HKTI) – Panguruih (2017-Kini)
# Badan Eksekutif Mahasiswa Fakultas Ekonomi (BEM-FE) Universitas Trisakti Jakarta –  Panguruih (2010-2011)
# Panguruih PBSI Kota Bukit Tinggi (2010-Kini)
# KADIN Kota Bukittinggi – Panguruih (2010-Kini)
# Pesantren Amal Bakti Haji Nadis Gulai Bencah Kota Bukittinggi – Pandiri (2011-Kini)

## Kawin
Ade kawin jo Intan Febrina anak dari Irdinansyah Tarmizi (Bupati Tanah Datar 2016-2021). Ade jo Intan pacaran salamo satahun baru mamutuihan untuak kawin. Pakawinan iko mahasiakan saurang urang anak nan diagiah namo Ghaida Azkiana

= Rujuakan =